stanford-oval/wikipedia huggingface dataset:
Antikytheran kone
Alkuperäinen laite > Käyttö

Kampea pyörittämällä käyttäjä saattoi asettaa päivämääräosoittimen osoittamaan tiettyä päivää etupaneelin 365-päiväisessä kalenterissa. Päivämääränäyttöä voitiin kääntää yhdellä päivällä joka neljäs vuosi, mikä korvasi karkauspäivän puuttumisen. Samalla kun päivämäärä asetettiin, mekanismi siirsi koneen kaikki muut osoittimet vastaamaan tilannetta asetettuna päivänä. Aurinko-osoitin näytti Auringon ja Kuu-osoitin Kuun sijainnin 12 tähdistöstä koostuneella eläinradalla. Kuu-osoittimesta saattoi nähdä myös kuun vaiheen. Takapaneelin Metonin jakson näytöstä voitiin puolestaan nähdä vastaava kreikkalaisen kalenterin kuukuukausi, kun taas oheinen olympiadiosoitin näytti, mikä olympiadin neljästä vuodesta oli menossa, ja mitkä panhelleeniset kisat silloin järjestettiin.
Takapaneelin saros-jakson näyttöä voitiin puolestaan käyttää seuraavan auringon- tai kuunpimennyksen ajankohdan tarkistamiseen. Tällöin kampea voitiin veivata lisää, kunnes saros-osoitin osui seuraavan sellaisen kuukauden kohdalle, johon oli merkitty pimennys ja sen alustava kellonaikatieto. Erillinen ekseligmos-osoitin korjasi kellonaikaa. Tarkka päivämäärä saatiin sen tosiseikan avulla, että auringonpimennys tapahtuu aina uudenkuun aikaan ja kuunpimennys täydenkuun aikaan. Päivämäärän saamiseksi kampea piti siis kääntää vielä sen verran, että etupuolen Aurinko- ja Kuu-osoittimet saatiin haluttuun asentoon suhteessa toisiinsa. Tämän jälkeen päivämäärä nähtiin 365-päiväisestä kalenterista (ja vastaava kreikkalainen kuukausi jälleen Metonin jakson osoittimen näyttämästä kuukuukaudesta).
Alkuperäinen laite > Etupaneeli > Parapegma-tekstit

Etupaneelissa aurinkokuntamallin ylä- ja alapuolella oli parapegma-tekstejä eli tähdistöjen vaiheita kuvanneita almanakkatekstejä. Ne kuvasivat tärkeiden tähtien ja tähdistöjen nousu- ja laskuaikoja vuoden varrella. Osa nousuista ja laskuista sijoittuu aamuun ja osa iltaan. Tärkein säilynyt katkelma parapegma-teksteistä on seuraava (peräisin paneelin oikeasta ylälaidasta kappaleesta C):
| --- | --- |
 [Κ] [...] ΕΣΠΕΡΙΑ  [Λ] ΥΑΔΕΣ ΔΥΟΝΤΑΙ ΕΣΠΕΡΙΑ  [Μ] ΤΑΥΡΟΣ ΑΡΧΕΤΑΙ ΕΠΙΤΕΛΛΕΙΝ  [Ν] ΛΥΡΑ ΕΠΙΤΕΛΛΕΙ ΕΣΠΕΡΙΑ  [Ξ] ΠΛΕΙΑΣ ΕΠΙΤΕΛΛΕΙ ΕΩΙΑ  [Ο] ΥΑΣ ΕΠΙΤΕΛΛΕΙ ΕΩΙΑ  [Π] ΔΙΔΥΜΟΙ ΑΡΧΟΝΤΑΙ ΕΠΙΤΕΛΛΕΙΝ  [Ρ] ΑΕΤΟΣ ΕΠΙΤΕΛΛΕΙ ΕΣΠΕΡΙΟΣ  [Σ] ΑΡΚΤΟΥΡΟΣ ΔΥΝΕΙ ΕΩΙΟΣ:  [...] illalla  Hyadit laskevat illalla  Härkä alkaa nousta  Lyyra (Vega) nousee illalla  Plejadit nousevat aamulla  Hyadit nousevat aamulla  Kaksoset alkavat nousta  Kotka (Altair) nousee illalla  Arcturus laskee aamulla
Rekonstruktio koko parapegma-teksteistä näkyy kaavakuvassa 5.
Alkuperäinen laite > Etupaneeli > Etukannen ohjetekstit

Koneen etukannen sisä- ja ulkopuolella oli ohjetekstejä koneen toimintaan liittyen. Niistä on säilynyt katkelmia. Niiden perusteella kirjoitukset ovat käsitelleet planeettojen kiertoratoja ja niiden syklien pituuksia Maasta nähtynä suhteessa Aurinkoon ja eläinrataan. Esimerkiksi Venuksen sykliksi annetaan 462 vuotta eli 289 kierrosta ja Saturnuksen sykliksi 442 vuotta eli 427 kierrosta.
Alkuperäinen laite > Takapaneeli > Takakannen ohjetekstit

Myös koneen takakannen sisä- ja ulkopuolella oli ohjetekstejä koneen toimintaan liittyen. Tekstit vaikuttavat mm. selittävän jokaisen osoittimen tarkoituksen. Eräs merkittävä katkelma mainitsee 235 osaan jaetun spiraalin, mikä viittaa selvästi Metonin jakson näyttöön. Toinen sisältää luvut 76, 19 ja 223, mitkä kaikki liittyvät Metonin ja Kallippoksen jaksoihin ja saros-jaksoon. Säilyneistä katkelmista laajimpiin kuuluu seuraava aurinkokuntamallin osoittimia kuvaava kirjoitus koneen takakannen sisäpuolelta (peräisin koneen kappaleesta B):lähde?
| --- | --- |
 ΠΡΟΕΧΟΝ ΑΥΤΟΥ ΓΝΩΜΟΝΙΟΝ Σ[  ΦΕΡΕΙΩΝ Η ΜΕΝ ΕΧΟΜΕΝΗ ΖΩΝΗ Ε[  ΤΟΣ ΤΟ ΔΕ ΔΙ ΑΥΤΟΥ ΦΕΡΟΜΕΝ[ΟΝ ΣΦΑΙΡΙΟΝ  ΤΗΣ ΑΦΡΟΔΙΤΗ[Σ] ΦΩΣΦΟΡΟΥ [  ΤΟΥ [ΦΩ]ΣΦΟΡΟΥ ΠΕΡΙΦΕΡΕΙΑΝ [  ΓΝΩΜΩ[ΝΙ] ΚΕΙΤΑΙ ΧΡΥΣΟΥΝ ΣΦΑΙΡΙΟΝ ΩΣ[  ΗΛΙ[Ο]Υ ΑΚΤΙΝ ΥΠΕΡ ΔΕ ΤΟΝ ΗΛΙΟΝ ΕΣΤΙΝ ΚΥ[ΚΛΟΣ  [ΤΟ]Υ ΑΡΕΩΣ ΠΥΡΟΕΝΤΟΣ ΤΟ ΔΕ ΔΙΑΠΟΡΕ[ΥΟΜΕΝΟΝ ΑΥΤΟΥ ΣΦΑΙΡΙΟΝ  [ΔΙΟΣ ΦΑ]ΕΘΟΝΤΟΣ ΤΟ ΔΕ ΔΙΑΠΟΡΕΥΟΜΕΝΟΝ [ΑΥΤΟΥ ΣΦΑΙΡΙΟΝ  [ΚΡΟΝΟΥ ΦΑ]ΙΝΟΝΤΟΣ ΚΥΚΛΟΣ ΤΟ ΔΕ ΣΦΑΙΡΙΟΝ [  [ΠΑ]ΡΑ ΔΕ ΤΟΥ ΚΟΣΜΟΥ ΚΕΙΤΑΙ Σ[:  pistää esiin pieni osoitin [...]  kehien, ja viereinen(?) vyö [...]  [Hermeen tähden Stilbōnin?], ja sen läpi kulkeva [pieni pallo ...]  Afroditen tähden Fōsforoksen [...]  Fōsforoksen kehä [...]  osoittimessa on pieni kultainen pallo, joka [...]  Auringon sädettä. Auringon päällä on ympyrä [...]  Areen tähden Pyroeiksen, ja [pieni pallo] kulkee läpi [...]  [Zeuksen tähden] Faethōnin, ja [pieni pallo] kulkee läpi [...]  [Kronoksen tähden] Fainōnin ympyrä, ja pieni pallo [...]  Kosmoksen rinnalla on [...]
Säilyneet osat

Antikytheran koneesta tunnetaan 82 säilynyttä kappaletta. Ne ovat hapettuneita pronssikappaleita, joissa on useita koneen paneeleiden ja rattaiden pronssisia osasia yhteensulautuneena. Myös koneen puulaatikosta on säilynyt vähäisiä jäänteitä osana näitä kappaleita. Alun perin kone löydettiin yhtenä kappaleena, mutta se hajosi löydön yhteydessä. Myöhemmin tutkimuksen aikana se on murentunut pienemmiksi kappaleiksi.
Säilyneet osat > Pääosat

Koneen tunnetuista kappaleista seitsemän on suurempia. Ne on merkitty kirjaimin A–G, ja niiden puoliin viitataan esim. A-1 (kappale A, etupuoli) tai A-2 (kappale A, takapuoli). Kappaleet ovat:
| Tunnus | Koko (mm) | Pinta-ala (cm²) | Paino (g) | Rattaita | Kirjoitusta | Kuvaus |
| --- | --- | --- | --- | --- | --- | --- |
| A | 180 × 150 | 224,209 | 369,1 | 27 | kyllä | Pääkappale, joka sisältää suurimman osan tunnetusta koneistosta. Etupuolella näkyy selvästi suuri nelipuolainen ratas b1. Sen takana on osa rattaista akseleissa L, M, C ja D. Takapuolella on osa rattaista akseleissa E ja K, mukaan lukien rattaiden k1 ja k2 varsi-kolossa-toteutus kuun nopeuden anomalian toteuttamiseksi. Kaikki rattaat on pakattu hyvin tiiviisti ja ne ovat vaurioituneet pahasti meressä viettämiensä vuosisatojen aikana. Kappaleessa on myös saros-jakson näytön vasenta yläkulmaa sekä 14 piirtokirjoitusta kyseisestä näytöstä, osa ekseligmos-osoittimeen liittyvistä kirjoituksista sekä osa takakannen kirjoituksista. Kappaleen paksuus on suurimmillaan noin 30 millimetriä. |
| B | 125 × 60 | 66,692 | 99,4 | 1 | kyllä | Kappale sisältää Metonin jakson näytön oikean alakulman, noin kolmanneksen koko spiraalista, mukaan lukien sen piirtokirjoitukset. Kappaleessa on myös olympiadiosoittimen yksittäinen ratas o1 sekä takakannen piirtokirjoituksia. |
| C | 120 × 110 | 65,767 | 63,8 | 1 | kyllä | Kappale sisältää etupaneelin näytön oikeaa yläkulmaa, mukaan lukien osan sen parapegma-piirtokirjoituksesta. Kappaleessa on myös osa kuuosoittimesta sekä Kuun vaiheiden näytön pallosta sekä tähän liittynyt yksittäinen ratas ma1. |
| D | 45 × 35 | 15,491 | 15,0 | 1 |  | Kappale oli välillä kadoksissa ja löytyi uudelleen varastosta vuonna 1973. Kappale sisältää yksittäisen, tunnistamattoman rattaan r1. Se on saattanut olla osa etupuolen planeettaosoittimiin liittynyttä rattaistoa. |
| E | 60 × 35 | 12,623 | 22,1 |  | kyllä | Kappale löydettiin vuonna 1976. Se sisältää 6 piirtokirjoitusta saros-jakson näytön oikeasta yläkulmasta. |
| F | 90 × 80 | 50,197 | 86,2 |  | kyllä | Kappale löydettiin vuonna 2005. Se sisältää 16 piirtokirjoitusta saros-jakson näytön oikeasta alakulmasta sekä jäänteitä koneiston puisesta kotelosta. |
| G | 125 × 110 | 68,757 | 31,7 |  | kyllä | Kappaleesta C puhdistettaessa irronnut kappale, joka sisältää katkelman etukannen piirtokirjoituksesta. |
Säilyneet osat > Pienemmät osat

Pääosien lisäksi tunnetaan 75 pienempää kappaletta, jotka on merkitty numeroin 1–75. Merkittävimpiä on kappale 19, jossa on tärkeä katkelma koneen takakannen kirjoituksesta, joka kuvaa takapaneelin osoittimien toimintaa. Myös kappaleissa 20, 21, 22, 24 ja 25 on hieman suurempia kirjoitusten osia. Merkkejä kirjoituksesta on myös monissa muissa kappaleissa. Osalla pienemmistä kappaleista ei kuitenkaan ole erityistä arvoa koneen tuntemisen kannalta.lähde?
Populaarikulttuurissa

Fiktiivinen versio Antikytheran koneesta on aiheena elokuvassa Indiana Jones and the Dial of Destiny (2023). Kyseinen versio kykenee havaitsemaan aikarepeämiä, joita natsit aikovat käyttää muuttaakseen historiaa ja varmistaakseen Natsi-Saksalle voiton toisessa maailmansodassa. Nightwish on tehnyt Antikytheran koneesta kappaleen ”The Antikythera Mechanism”.
Kirjallisuutta

Freeth, Tony et al.: Decoding the Ancient Greek Astronomical Calculator Known as the Antikythera Mechanism. Nature, November 30, 2006, 444. vsk, s. 587–591.
Freeth, Tony & Jones, Alexander & Steele, John M. & Bitsakis, Yanis: Calendars with olympiad Display and eclipse Prediction on the Antikythera Mechanism. Nature, July 31, 2008, 454. vsk, s. 614–617.
Jones, Alexander: A Portable Cosmos: Revealing the Antikythera Mechanism, Scientific Wonder of the Ancient World.  Oxford University Press, 2017.  ISBN 0190618582
Lin, Jian-Liang & Yan, Hong-Sen: Decoding the Mechanisms of Antikythera Astronomical Device.  Springer, 2015.  ISBN 3662484471
Price, Derek J. de Solla: An Ancient Greek Computer. Scientific American, June 1959, 200. vsk, nro 6, s. 60–67.
Price, Derek J. de Solla: Gears from the Greeks: The Antikythera Mechanism — A Calendar Computer from ca. 80 B.C. Transactions of the American Philosophical Society, 1974, New Series 64. vsk, nro 7, s. 1–70.
Aiheesta muualla

Kuvia tai muita tiedostoja aiheesta Antikytheran kone Wikimedia Commonsissa
The Antikythera Mechanism Research Project (Arkistoitu – Internet Archive). Antikytheran koneen tutkimusprojekti. (englanniksi)
Antikythera Mechanism Simulation. Kolmiulotteinen tietokonesimulaatio Antikytheran koneen tunnetuista osista. (englanniksi)
Antikytheran koneen kappaleet C (vasemmalla), A ja B etupuolelta. Kansallinen arkeologinen museo, Ateena.
Antikytheran hylystä koneen ohella löydetty niin kutsuttu Antikytheran efebi (n. 340–330 eaa.).
Antikytheran konetta tutkinut Derek J. de Solla Price ja eräs ennallistus koneen mekaniikasta.
Antikytheran koneen ennallistus. Kansallinen arkeologinen museo, Ateena.
Kaavakuva 1: Antikytheran koneen rataskoneisto sivulta. Sisältää sekä tunnetut osat (mustalla) että Freethin ja Jonesin (2012) rekonstruktion mukaiset osat (punaisella).
Kaavakuva 5: Antikytheran koneen etupaneeli. Keskellä aurinkokuntamalli osoittimineen. Aurinkokuntamallin ylä- ja alapuolella parapegma-tekstejä. Freethin ja Jonesin (2012) rekonstruktio.
Kaavakuva 6: Antikytheran koneen takapaneeli. Yläosassa Metonin jakson näyttö osoittimineen sekä pienemmät Kallippoksen jakson osoitin sekä olympiadiosoitin. Alaosassa saros-jakson näyttö osoittimineen sekä pienempi ekseligmos-osoitin. Freethin ja Jonesin (2012) rekonstruktio.
Kappale A takapuolelta.
Kappale B.
Kappale C.
Leopold III (Belgia)

| Leopold III |
| --- | --- |
 Leopold III vuonna 1934.
Belgialaisten kuningas
Valtakausi:  23. helmikuuta 1934–16. heinäkuuta 1951
Edeltäjä:  Albert I
Seuraaja:  Baudouin I

Syntynyt:  3. marraskuuta, 1901 Bryssel, Belgia
Kuollut:  25. syyskuuta 1983 (81 vuotta) Woluwe-Saint-Lambert, Belgia
Puoliso:  Astrid Bernadotte Lilian Baels
Lapset:  Joséphine-Charlotte Ingeborg Elisbeth Marie-José Marguerite Astrid   Baudouin Albert Charles Léopold Axel Marie Gustave  Albert Félix Humbert Théodore Christian Eugène Marie  Alexandre Emmanuel Henri Albert Marie Léopold Marie-Christine Daphné Astrid Elisabeth Léopoldine Maria-Esmeralda Adélaïde Lilian Anne Léopoldine
Koko nimi:  Léopold Philippe Charles Albert Meinrad Hubertus Marie Miguel
Suku:  Saksi-Coburg-Gotha
Isä:  Albert I
Äiti:  Elisabeth
Uskonto:  roomalaiskatolilainen
Leopold III (3. marraskuuta 1901 Bryssel, Belgia – 25. syyskuuta 1983 Woluwe-Saint-Lambert, Belgia) oli Belgian kuningas vuodesta 1934 vuoteen 1951, jolloin hän luovutti kruunun pojalleen Baudouin I:lle.
Tausta

Léopold Philippe Charles Albert Meinrad Hubertus Marie Miguel syntyi Brysselissä Belgian ja Saksi-Coburg-Gothan prinssinä sekä Saksin herttuana. Hän nousi valtaistuimelle isänsä, kuningas Albert I:n, kuoltua 23. helmikuuta 1934.
Juuri teini-iän saavuttanut kruununprinssi taisteli henkilökohtaisesti ensimmäisessä maailmansodassa Belgian 12:nnessa rykmentissä. Sodan loputtua vuonna 1919 hän opiskeli St. Anthonyn seminaarissa Santa Barbarassa Kaliforniassa.
Perhe > Avioliitto Ruotsin prinsessa Astridin kanssa

Leopold avioitui Ruotsin prinsessa Astridin kanssa Tukholmassa 4. marraskuuta 1926. Prinsessa Astrid oli Ruotsin prinssi Kaarlen ja Tanskan prinsessa Ingeborgin nuorin tytär.
Tästä avioliitosta syntyi kolme lasta:
Joséphine-Charlotte Ingeborg Elisbeth Marie-José Marguerite Astrid (Bryssel 22. lokakuuta 1927 – Fischbachin linna 10. tammikuuta 2005), Belgian prinsessa, Luxemburgin suurherttuatar mentyään 9. huhtikuuta 1953 naimisiin prinssi Jeanin (myöhemmin Luxemburgin suurherttua) kanssa.
Baudouin Albert Charles Léopold Axel Marie Gustave (Stuyvenberg 7. syyskuuta 1930 – Motril, Espanja 31. heinäkuuta 1993), Belgian kruununprinssi ja kuningas Baudouin I isänsä jälkeen.
Albert Félix Humbert Théodore Christian Eugène Marie (Laeken 6. kesäkuuta 1934), Belgian ja Liègen prinssi, kuningas Albert II veljensä jälkeen.
Kuningasparin lomaillessa vuonna 1935 Sveitsissä sijaitsevalla huvilallaan Küssnacht am Rigissä, lähellä Vierwaldstätterseejärveä, kuningas menetti autonsa hallinnan kapealla maantiellä ja kuningatar kuoli auton suistuttua tieltä.
Perhe > Lilian Baels

Kuningas Leopold avioitui toisen kerran 11. syyskuuta 1941 morganaattisesti lastenhoitajansa Lilian Baelsin (1916–2002) kanssa. Käytännössä morganaattinen avioliitto tarkoitti tässä tapauksessa sitä, että alempisäätyinen Lilian ei ollut oikeutettu kuningattaren arvonimeen, eivätkä hänen lapsensa olleet oikeutettuja kruunuun. Lontoossa syntynyt Lilian oli Réthyn prinsessa.
Avioliitosta syntyi kolme lasta (ei perimysoikeutta Belgian kruunuun):
Alexandre Emmanuel Henri Albert Marie Léopold (Bryssel 18. heinäkuuta 1942), Belgian prinssi. Hän avioitui 1991 Lea Inga Dora Wohlmanin kanssa. Avioliitto tuli julki vasta seitsemän vuotta myöhemmin. Wohlman käyttää itse ottamaansa Belgian prinsessan arvoa.
Marie-Christine Daphné Astrid Elisabeth Léopoldine (Bryssel 6. helmikuuta 1951), Belgian prinsessa. Hänen ensimmäinen avioliittonsa vuonna 1981 Paul Druckerin kanssa kesti 40 vuorokautta, joskin he virallisesti erosivat vuonna 1985. Vuonna 1989 hän avioitui Jean-Paul Gourgen kanssa.
Maria-Esmeralda Adélaïde Lilian Anne Léopoldine (Bryssel 30. syyskuuta 1956) on Belgian prinsessa, toimittaja ja käyttää nimeä Esmeralda de Réthy. Hän avioitui vuonna 1998 tunnetun farmakologin Salvador Mancadan kanssa. Heillä on kaksi lasta, poika ja tytär.
Toinen maailmansota

Vuonna 1936 saksalaisten voimakkaan painostuksen edessä Leopold III teki päätöksen Belgian puolueettomuudesta, kun maa oli siihen saakka ollut Ranskan ja Ison-Britannian liittolainen. Tämä päätös ei kuitenkaan estänyt saksalaisia miehittämästä maata 10. toukokuuta 1940. Kyseessä oli ehdoitta antautuminen, joskin ilman Ranskaan paenneen hallituksen suostumusta. Tämä oli selkeä alku pitkään vielä sodan jälkeenkin maata vaivanneelle "kuninkaalliselle ongelmalle".
Kuningas oli jäänyt joukkojensa pääosan kanssa saksalaisten saartamaksi ja Lontooseen siirtynyt pakolaishallitus ei tunnustanut Leopoldin oikeutta hallita maata. Kuningas ei hyväksynytkään natsien tarjousta hallita yhteistyössä heidän kanssaan. Kuitenkin hänen tekonsa saivat kansassa esiin suurta tyytymättömyyttä ja puhuttiin jopa maanpetturuudesta. Kuningas eli perheineen natsien valvonnassa Brysselin kuninkaallisessa linnassa.
Vuonna 1944 Heinrich Himmler määräsi kuninkaan perheineen siirrettäväksi Saksaan, jossa he viettivät talven 1944–1945 Saksissa lähellä rintamaa Hirschstein an der Elbessä. Tämän jälkeen heidät siirrettiin Strobliin, lähelle Saltzburgia Itävaltaan. Yhdysvaltain joukot vapauttivat kuninkaallisen perheen toukokuussa 1945.
Merkittävä osa Belgian kansalaisista vastusti kuningas Leopold III:n paluuta takaisin valtaistuimelle. Häntä syytettiin tässä yhteydessä maanpetoksesta ja yhteistyöstä natsien kanssa, joskin taustalla oli myös voimakas viha kuninkaan uutta avioliittoa kohtaan, sillä edesmennyt kuningatar Astrid oli muodostunut kansalliseksi kulttihenkilöksi ja teon katsottiin loukkaavan hänen muistoaan.
Sodan jälkiselvittely

Leopold perheineen ei palannut Belgiaan, vaan asettui asumaan Sveitsiin. Kuitenkin koko sodanjälkeistä Belgian sisäpolitiikkaa sävytti kysymys kuninkaan paluusta ja asemasta. Jopa voimakkaita vaatimuksia maan siirtymisestä tasavaltaan esitettiin. Eritoten maan ammattiyhdistysliike ja sosialistinen puolue ajoivat melko voimakkaasti kuninkaan paluun estämistä ja valtiomuodon muuttamista.
Vuonna 1944 parlamentin ja senaatin yhteisistunnossa valittiin kuningas Leopold III:n veli Flanderin kreivi Kaarle sijaishallitsijaksi. Tämä vannoi virkavalansa 20. syyskuuta 1944 ja jatkoi tehtävässä 30. heinäkuuta 1950 saakka. Hänellä oli kaikki hallitsijalle kuuluva valta.
12. maaliskuuta 1950 järjestettiin kansanäänestys, jossa niukka enemmistö (57,68 %) belgialaisista kannatti kuninkaan paluuta maahan. Leopold III ilmoitti neljä päivää myöhemmin antavansa maan parlamentin päättää hänen paluustaan. Gaston Eyskensin hallitus erosi 18. maaliskuuta ja kaksi päivää myöhemmin maassa järjestettiin laajoja mielenosoituksia. Valloniassa ja Brysselissä pidettiin 24. maaliskuuta päivän mittainen yleislakko. Mellakoita esiintyi etenkin ranskankielisessä Valloniassa. Kansanäänestyksessä valloneista 58 % vastusti kuninkaan paluuta, kun flaameista sitä kannatti 72,2 %. Tässä oli lisää aihetta kahden kieliryhmän väliselle konfliktille.
Leopold ehdotti 15. huhtikuuta 1950 pitämässään radiopuheessa, että voisi luovuttaa tehtävänsä 20-vuotiaalle pojalleen. Hänen poikansa tuli valtaan kuningas Baudouin I:nä.
Hallitsijan tehtävät jätettyään kuningas Leopold keskittyi lähes kokonaisuudessaan tieteelliseen tutkimustyöhönsä sosiaaliantropologina. Hän matkusteli tieteellisen työnsä puitteissa ympäri maailmaa ja vietti pidemmän aikaa esimerkiksi Senegalissa. Hän osallistui politiikkaan melko harvakseltaan, mutta kritisoi jyrkästi Belgian tapaa vapautua siirtomaistaan.
Kuningas Leopold III kuoli Woluwe-Saint-Lambertissä, Brysselin esikaupunkialueella vuonna 1983. Hänet on haudattu molempien puolisoidensa kanssa Laekenin kuninkaallisen linnan kirkon hautakryptaan muiden Belgian monarkkien tavoin.
Kunnianosoitukset > Belgialaiset

Leopoldin ritarikunta (suurmestari)
Kruunun ritarikunta (suurmestari)
Leopold II:n ritarikunta (suurmestari)
Leijonan kuninkaallinen ritarikunta (suurmestari)
Afrikan tähden ritarikunta (suurmestari)
Kunnianosoitukset > Ulkomaalaiset

Loistavan jaden ritarikunta (Taiwan)
Boyacá-ritarikunta (Kolumbia)
Elefanttiritarikunta (Tanska)
Kultainen talja (Espanja)
Kunnialegioona (Ranska)
Vapahtajan ritarikunta (Kreikka)
Pahlavin ritarikunta (Iran)
Krysanteemiritarikunta (Japani)
Miljoonan elefantin ja valkoisen päivänvarjon ritarikunta (Laos)
Pyhän Kaarlen ritarikunta (Monaco)
Pyhän Olavin ritarikunta (Norja)
Aadolf Nassaulaisen ritarikunta (Luxemburg)
Nassaun perheen kultaisen leijonan ritarikunta (Luxemburg)
Alankomaiden leijonan ritarikunta (Alankomaat)
Valkoisen Kotkan ritarikunta (Puola)
Kolmen ritarikunnan nauha (Portugali, 1938)
Tornin ja miekan sotilaallinen ritarikunta (Portugali, 1927)
Pyhimmän ilmoituksen ylin ritarikunta (Italia)
Serafiimiritarikunta (Ruotsi)
Chakri-dynastian ritarikunta (Thaimaa)
Kruunun ritarikunta (Iran)
Ouissam Alaouiten ritarikunta (Marokko)
Perun auringon ritarikunta (Peru)
Kambodžan kuninkaallinen ritarikunta (Kambodža)
Etelän Ristin ritarikunta (Brasilia)
Salomon sinetin ritarikunta (Etiopia)
Quetzal-ritarikunta (Guatemala)
Valkoisen leijonan ritarikunta (Tšekkoslovakia)
Kaarle I:n ritarikunta (Romania)
Lähde:
Aiheesta muualla

Kuvia tai muita tiedostoja aiheesta Leopold III (Belgia) Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Albert I | Belgialaisten kuningas 1934–1951 | Seuraaja: Baudouin I |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Belgia 2  Yhdysvallat  Ruotsi  Tšekki  Australia  Kreikka  Alankomaat  Puola  Vatikaani 
Taiteenala:  KulturNav 
Henkilöt:  Deutsche Biographie  DDB  Trove 
Muut:  NARA  IdRef  Te Papa (New Zealand)
Fatah

| Palestiinan kansallisen vapautuksen liike Harakat al-Tahrir al-Watani al-Filastini |
| --- | --- |
  
Perustettu:  1958
Johto:   Mahmud Abbas (pj.) 
Ideologia:  keskusta-vasemmisto, sekularismi
Kansainväliset jäsenyydet:  Sosialistinen internationaali
Kotisivu:  www.fateh.ps
Infobox OKVirheellinen NIMI-arvo: 
Fatah (arab. فتح‎, Fatḥ), aiemmin Palestiinan kansallisen vapautuksen liike (arab. حركة التحرير الوطني الفلسطيني‎, Ḥaraka at-Taḥrīr al-Waṭanī al-Filasṭīnī) on palestiinalaisten poliittinen puolue ja PLO:n suurin jäsenjärjestö. Fatah on keskustavasemmistolainen, sekulaari ja nationalistinen. Sillä on tarkkailijajäsenen asema sosiaalidemokraattisten puolueiden sosialistisessa internationaalissa.
Historia

Palestiinasta karkotetut, etupäässä Persianlahden valtioissa työskentelevät, koulutetut ihmiset perustivat Fatahin vuonna 1959. Heistä merkittävin oli Jasser Arafat. Fatah liittyi PLO:hon ja sai vuonna 1969 johtoaseman.
Fatah järjesti hyökkäyksiä Israeliin Jordaniasta käsin ja sai aseita Neuvostoliitosta ja Kiinasta. Sen johtajat karkotettiin väkivalloin Jordaniasta 1970–1971 (musta syyskuu 1970). Israelilaisten valloitus Libanonissa (Operaatio Litani) johti Fatah-järjestön siirtymiseen Tunisiaan, Jemeniin, Algeriaan ja Irakiin. Israel teki 1. lokakuuta 1985 ilmaiskun Tunisiaan Fatahin päämajaan. Vuonna 1993 Arafat allekirjoitti salaisten Oslon neuvotteluiden jälkeen periaatesopimuksen Israelin kanssa. Israel ja PLO tunnustivat toisensa, ja Arafat palasi palestiinalaisalueille maanpaosta Tunisiasta.
Vuoden 2005 presidentinvaalissa Fatah tuki Mahmud Abbasia. 25. tammikuuta 2006 parlamenttivaalien jälkeen Fatah jäi oppositioon palestiinalaishallinnossa. Fatah piti kuudennen puoluekokouksensa Betlehemissä 4. elokuuta 2009 alkaen. Se oli ensimmäinen pariinkymmeneen vuoteen.
Fatahia lähellä on militantti nuorisojärjestö Tanzim.
Fatah ja Hamas

Fatah ajautui 2006 yhteenottoihin terroristijärjestö Hamasin kanssa sen jälkeen kun Hamas voitti parlamenttivaalit. Yhteenotoissa kuoli kymmeniä ihmisiä. Kesäkuussa 2007 Fatah hävisi taistelun Hamasia vastaan Gazan kaistan hallinnasta.
Hamas sai vallatuista Fatahin rakennuksista haltuunsa runsaasti yhdysvaltalaisvalmisteisia aseita, CIA:n dokumentteja, koulutusvideoita ja ajoneuvoja varustettuna Israelin rekisterikilvillä. Väitteet yhteyksistä CIA:han ja Israeliin eivät olleet hyväksi Fatahin maineelle.